Kwaku Afriyie

Kwaku Afriyie (wɔwoo no Ayɛwoho 7, 1954) yɛ Ghana amanyɛnyi, Okuanyi na New Patriotic Party a ɔwɔ Ghana no kuwba. Nna ɔyɛ Atɔe Mansin  a ɔwɔ Ghana no Soafo fitsi afe 2017 kesi 2018. President Nana Addo Danquah Akuffo-Addo paaw no wɔ Sanda 2017 nna Kwakwar 2017 mu no, Mbrahyɛbaguamu abaguafo gyee no too mu. Nna ɔyɛ mbrahyɛbaguanyi dze ma Sefwi Wiawso Mpasuar  a ɔwɔ Atɔe Mantɔw mu wɔ Ghana wɔ Mbrahyɛbagua a ɔtɔdo Esuon na Awɔtwe wɔ Ghana Kwasafoman no mu.

 Ɔbra ahyɛse na nwomasua 
Ayɛwoho 7, 1954 mu na wɔwoo Kwaku Afriyie wɔ Sefwi Wiawso, Ghana. Ɔwɔ MB CBH wɔ Ghana Suapɔn Eduryɛ Skuul mu na Ɔmamfo Akwahosan mu Masters wɔ Tulane Suapɔn, New Orleans, Amɛreka. Nna ɔyɛ Ghana College of Physicians and Surgeons no nyɛnko so.[4]

 Edwuma 
Kweku Afriyie hyɛɛ n’edwuma ase dɛ oduryɛfo, ɔsoom wɔ Korle-Bu Nkyerɛkyerɛ Ayarsabea na Effia Nkwanta Ayarsabea fitsi afe 1982 kesi afe 1994 na ekyir yi wɔmaa ɔkɛyɛɛ edwuma dɛ Akwahosan Dwumadzibea hwɛdofo wɔ Bibiani Aban Ayarsabea fitsi afe 1990 kesi afe 2016 na ɔyɛ Afriyie Farms no hwɛdofo panyin[6]

 Amanyɛsɛm 
Afriyie yɛ New Patriotic Party no kuwba na ɔyɛ Mbrahyɛbaguanyi ma Sefwi Wiawso mpasuar a ɔwɔ Atɔe Etsifi Mantɔw mu.[3] Afe 2001 na 2005 ntamu no, nna ɔka kabenɛtse Sub-committee a ɔhwɛ Kookoo Nsɛm do wɔ Ɔmampanyin Kufuor amambu ase.[6]

 2016 abatow 
Afriyie sii akan wɔ Sefwi Wiawso (Ghana mbrahyɛbagua mpasuar) mbrahyɛbagua atsenae no do wɔ New Patriotic Party no tsikitsi do wɔ afe 2016 Ghana amansan abatow no mu na odzii nkonyim wɔ abatow no mu dze amba 31,736 a ogyina hɔ ma abatow no nyinaa mu 54.29%. Odzii nkonyim wɔ abatow no mu wɔ Evans Paul Aidoo a ofi National Democratic Congress a onyaa amba 26,105 a ɔnye 44.66% yɛ pɛr, mbrahyɛbaguanyi kandzifo ma PPP Sebastian Webster Kwasi Andoh nyaa amba 459 a ogyina hɔ ma 0.79%, Baafi Kwame Fairfax a ofi Convention People’s Party no nyaa abatow 114 a ogyina hɔ ma 0.20% na... mbrahyɛbaguanyi a ɔpɛ dɛ ɔyɛ GCPP Prince Akomeah Stephen nyaa abatow 38 a ogyina hɔ ma abatow no nyinaa mu 0.07%.[7]

 2020 abatow 
Afe 2020 Ghana amansan abatow mu no, Afriyie san sii akan wɔ Sefwi Wiawso Mpasuar mbrahyɛbagua no mu wɔ New Patriotic Party no tsikitsi do na odzii nkonyim wɔ abatow no mu dze amba 29,091 a ogyina hɔ ma abatow no nyinaa mu 45.10%. Odzii nkonyim wɔ abatow no mu wɔ Aidoo Evans Paul a ofi National Democratic Congress, Bonye Martin Kofi (IND), Louisa Nkuah Kwayie a ofi GUM na Prince Akomeah Stephen a ofi GCPP so. Wonyaa amba 28,946, amba 5,733, amba 576 na amba 69, a ɔnye abatow no nyinaa mu 44.99%, 8.91%, 0.90% na 0.11% yɛ pɛr.[8][9][10][11][12]

 Ankorankor asetsena 
Ɔyɛ Kristonyi.[13]

 Mboadze